नीतीश भले ही भाजपा का प्लान फेल होने की बात कर रहे हों भाजपा ने इस बारे में तो कोई प्लान बनाया ही नहीं था. वह तो दूर बैठ तमाशा देख रही थी. दिल्ली विधानसभा में मिली करारी हार के बाद वह फूंकफूंक कर कदम उठा रही है. वह पिछले दरवाजे से मांझी की सरकार बनाने का कलंक अपने माथे पर नहीं लेना चाहती थी.नीतीश ने मांझी से मुख्यमंत्री का ताज वापस हासिल तो कर लिया है पर मांझी उन के लिए ढेरों मुसीबतें खड़ी कर गए हैं. 9 महीने तक सत्ता से बाहर रहे नीतीश न तो अपनी पार्टी की सरकार को दुरुस्त रख पाए और न ही पार्टी पर ध्यान दे सके . इसी साल नवंबर में विधानसभा के चुनाव होने हैं और नीतीश को जनता के बीच फिर से यह साबित करना होगा कि वे सुशासन और तरक्की के प्रतीक हैं. इस के साथ ही लालू, मुलायम, कांगे्रस और वामदलों को बांध कर रखना भी उन के लिए बड़ी चुनौती है.